VENDIM
Nr. 100, datë 23.2.2018

PËR KALIMIN NË PRONËSI, NGA MINISTRIA E MBROJTJES TE BASHKIA TIRANË, TË PRONËS NR. 75, ME EMËRTIM “AISM, REPARTI USHTARAK NR. 6002”, ME VENDNDODHJE NË LINZË, TIRANË, DHE PËR NJË NDRYSHIM NË VENDIMIN NR. 515, DATË 18.7.2003, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË MBROJTJES”, TË NDRYSHUAR

Në mbështetje të nenit 100 të Kushtetutës, të neneve 13 e 15, shkronja “c”, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, dhe të neneve 3, 5, 7 e 8, të ligjit nr. 8744, datë 22.2.2001, “Për transferimin e pronave të paluajtshme të shtetit në njësitë e qeverisjes vendore”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

1. Kalimin në pronësi, nga Ministria e Mbrojtjes te Bashkia Tiranë, të pronës nr. 75, me emërtim “AISM, reparti ushtarak nr. 6002”, me vendndodhje në Linzë, Tiranë, sipas planvendosjes, që i bashkëlidhet këtij vendimi dhe është pjesë përbërëse e tij, për ta përdorur për ndërtimin e një shkolle të re.
2. Në listën e inventarit të pronave të paluajtshme shtetërore, që i bashkëlidhet vendimit nr. 515, datë 18.7.2003, të Këshillit të Ministrave, “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Mbrojtjes”, të ndryshuar, të hiqet prona nr. 75, me emërtim “AISM, reparti ushtarak nr. 6002”, me vendndodhje në Linzë, Tiranë, dhe të shtohet në listën e inventarit të pronave të paluajtshme që i kanë kaluar në pronësi ose në përdorim Bashkisë Tiranë.
3. Bashkisë Tiranë i ndalohet të ndryshojë destinacionin e përdorimit të pronës së përcaktuar në pikën 1, të këtij vendimi, ta tjetërsojë atë ose t’ua japë në përdorim të tretëve.
4. Ngarkohen ministri i Mbrojtjes, kryetari i Bashkisë Tiranë, Agjencia e Inventarizimit dhe Transferimit të Pronave të Paluajtshme dhe kryeregjistruesi i Pasurive të Paluajtshme të Republikës së Shqipërisë për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama













[image: ]


[bookmark: _GoBack]
image1.jpeg
e/

5 HSNL TIOXIN yesdodoy,
1 e
00S:1 BI[ES ToNi
008 0¥ 0520 1
00
L10Z 10N senundry e GAAOZ | 08S
83U QUAYP 21 BuId JOYLIYS 1 SAUOZ SYLH 1qW NYPAY “(IFD] 3 UADE 9
21 LIRL 2) s3u0ad 23 JIUD{R) UIUOIORIUAWINYOP QU Xenzeq L10Z'[1°€0 1P
T/PO6E T NSTV 23 SASADYS 21 WHRqZ QU enyrey n- afsopuaa werd ofy :wmiuyg
redal gy
APYLO6T = Pefqo ugu dig.
M 00T €= dumsomifBiad o dig
ASENOAIdHS
+ < =
085
000
065

QUBILL, QZULT “,7009 Yereiys( reday ‘WSTV,, S “Iu euoig

dISOANHIA NV1d





